id sv ms ms eo id id ms id id en id ms sv fr en ms ms id ms id id ms id id en id ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en id ms ms ms de nl id id pl id id id id id id id id id id id id id id ms ms id id id id ms id id id id ms ms id id id en ms en id ms ms ms id ms id id ms id ms id ms id id id id id id eo id eo id ms sl ms ms id fi it fr ms it fr en ms ms en en en en en id id ms id id en id id jv ms id id it es id id en id ms ms ms ms ms ms
Miss V Basah, Macam Mana Nak Tahu Normal @ Tidak? Baca Kupasan Ini
Bulan Kesedaran Kanser Payudara Sedunia
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
What are your concerns?
Tanya Doktor Secara Percuma
Jadi yang terawal untuk berkongsi pandangan anda kepada Hello Doktor
Ayuh jadi yang pertama untuk memberi komen!
Sertai Kami atau Log Masuk untuk menghantar komen
Faraj Yang Lembap Adalah Tanda Miss V Sihat & Normal, Tapi Bagaimana Pula Jika Terlalu Basah?
Ditulis oleh Nisreen Nadiah Disemak pada 12/07/2022
Disemak secara perubatan oleh Dr. Joseph Tan
Sekiranya kalian fikir miss v basah ketika mengalami syahwat, anda silap! Mari ikuti ‘kelas kesihatan’ faraj ini bersama penulis.
Begitu banyak salah faham berkisarkan faraj dan kesihatannya, tetapi sudah tiba masanya kalian memahami asasnya dengan betul!
Untuk pengetahuan pembaca sekalian, terutamanya kaum Hawa, mempunyai keadaan miss V basah adalah cukup normal.
Bahkan menurut Dr Mukta Paul, Pakar Sakit Puan di Columbia Asia Hospital, Pune, faraj basah adalah tanda yang baik.
Malah, mempunyai faraj yang kering lebih bermasalah! Ini kerana kondisi tersebut berisiko menyebabkan kegatalan dan ruam untuk berlaku.
Miss V basah, apa puncanya?
Kita tidak bercakap mengenai seks di sini. Memang sudah sedia maklum, faraj bakal mengeluarkan cecair, lebih-lebih lagi apabila ingin bersenggama.
Cecair ini adalah lendiran serviks yang dilepaskan oleh faraj, ketika aliran darah tinggi.
Ia adalah cecair seakan gel yang dihasilkan oleh serviks anda, dan dirangsang oleh hormon estrogen.
Cecair faraj mempunyai banyak komponen, termasuk:
Air: Cecair miss V mengandungi lebih daripada 90% air
Garam: Cecair miss V adalah kira-kira 1% garam, termasuk natrium klorida, kalsium, dan fosfat
Sebatian organik: Asid amino, lipid, dan glikogen juga terkandung
Sel-sel lama: Sel-sel yang melapisi faraj, rahim, dan serviks secara berkala bakal gugur dan meninggalkan tubuh melalui cairan faraj
Antibodi: Cairan mungkin mengandungi antibodi yang mengurangkan risiko beberapa jangkitan
Untuk makluman pembaca, cecair miss V basah dapat muncul dalam pelbagai warna dan setiap warna ini mempunyai makna yang berbeza.
Tapi, normalkah jika miss V basah?
Sama sekali tidak! Malah, itu bukan petanda yang baik…
Sekiranya anda sampai perlu menukar seluar dalam beberapa kali dalam tempoh masa singkat, maka ini petanda buruk kerana anda mungkin menderita jangkitan!
Tahap basah dan lembap kawasan intim bergantung pada beberapa perkara, terutamanya tahap dan turun naik hormon, kata Dr. Angela Jones, Pakar Sakit Puan dan Penasihat Kesihatan Seksual Astroglide.
Jelasnya, wanita dalam fasa menopaus mempunyai kelembapan alat sulit yang rendah dek kekurangan hormon estrogen.
Selain itu, fasa seseorang wanita dalam kitaran haid mereka juga akan memainkan peranan dalam tahap kelembapan miss V.
Sekitar tempoh ovulasi, keputihan lebih banyak terhasil dengan konsistensi yang lebih nipis lantas membuatkan miss v basah berbanding hari-hari lain.
Walaupun begitu, jika anda mengalami ‘kebasahan’ yang melampau, ini mungkin menjadi tanda amaran yang perlu diberikan perhatian!
Miss V basah secara tidak normal berupaya menjadi indikasi kepada 3 masalah, merangkumi:
Sindrom kesesakan pelvis (PCS)
Bagi masalah vaginosis bakteria, ia adalah jangkitan kemaluan yang ringan, dan bukanlah penyakit jangkitan kelamin (STD).
Dalam kes ini, keseimbangan antara bakteria baik dan buruk terjejas, menyebabkan keputihan yang berbau berwarna kelabu keputihan atau kuning.
Jangkitan ini juga biasanya berlaku apabila anda mempunyai tabiat bertukar-tukar pasangan seks. Maka, setialah pada yang satu ya!
Faraj basah turut boleh disebabkan oleh sindrom kesesakan pelvis. Keadaan ini terjadi saat aliran darah di kawasan kemaluan menjadi terlalu tinggi, mengakibatkan kebasahan.
Untuk makluman, masalah ini selalu terjadi namun sering didiagnosis secara tidak betul.
Dalam kes ini, kelembapan alat kelamin juga disertai dengan kesakitan semasa melakukan hubungan seks, berbasikal, atau aktiviti fizikal yang lain.
Desquamative vaginitis, kondisi ini berlaku apabila pergantian sel di dalam faraj menjadi terlalu tinggi, menjadikan lapisan faraj meradang.
Gejala utama masalah ini termasuk keputihan yang berwarna kuning atau kuning kehijauan, biasanya dengan sedikit atau tidak berbau, hubungan kelamin yang menyakitkan, kerengsaan dan kegatalan di vulva.
Bila anda perlu berjumpa doktor?
Tenang, kelembapan miss V yang tidak menyebabkan sebarang gejala lain biasanya tidak menjadi masalah.
Ini kerana miss V basah merupakan indikasi kepada kesihatan alat sulit yang sihat dan tanda tubuh badan anda berfungsi dengan baik.
Pun begitu, segera lakukan konsultasi dengan doktor jika anda mula mengalami masalah:
Kekeringan faraj yang berlangsung lebih daripada beberapa hari
Keputihan yang berbau busuk
Alat sulit terasa gatal, sensasi terbakar, atau sakit
Perubahan keputihan selepas melakukan hubungan seks dengan pasangan yang baru
Perubahan cairan faraj yang berkaitan dengan ubat baru, seperti pencegah kehamilan atau terapi penggantian estrogen
Kesakitan atau kepekaan yang tidak dapat dijelaskan
Memantau kitaran haid, menentukan waktu kesuburan dan lebih membantu anda untuk merancang kehamilan dengan baik.
Memantau kitaran haid, menentukan waktu kesuburan dan lebih membantu anda untuk merancang kehamilan dengan baik.
Hari pertama haid terakhir anda
Hello Health Group tidak menawarkan nasihat perubatan, diagnosis atau rawatan.
Symptoms and causes of bacterial vaginosis. https://www.mayoclinic.org/diseases-conditions/bacterial-vaginosis/symptoms-causes/syc-20352279#:~:text. Accessed 26 Jan 2021.
Desquamative vaginitis.https://dermnetnz.org/topics/desquamative-vaginitis/Accessed 26 Jan 2021.
Pelvic congestion syndrome. https://www.cedars-sinai.org/health-library/diseases-and-conditions/p/pelvic-congestion-syndrome.html. Accessed 26 Jan 2021.
Vaginal discharge. https://cks.nice.org.uk/vaginal-discharge#!topicSummary. Accessed 26 Jan 2021.
Vaginal dryness. https://www.menopause.org/docs/default-source/for-women/mn-vaginal-dryness.pdf. Accessed 26 Jan 2021.
Apa Kaitan Hormon Estrogen & Barah Payudara? Kenali Peranannya Ini
Faraj Lembap Dan Berbau Selepas Haid? Itu Tanda Jangkitan Kulat, Kenal Pasti Puncanya!
Ditulis oleh Nisreen Nadiah Disemak pada 12/07/2022
Disemak secara perubatan oleh Dr. Joseph Tan
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.